**Հ Ի Մ Ն Ա Վ Ո Ր Ո Ւ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՓԵՏՐՎԱՐԻ 17-Ի N 179-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**Իրավական ակտի անհրաժեշտությունը (նպատակը).**

«Հայաստանի Հանրապետության կառավարության 2022 թվականի փետրվարի 17-ի N 179-ն որոշման մեջ լրացում կատարելու մասին» Հայաստանի Հանրապետության կառավարության որոշման նախագծի որոշման նախագծի ընդունումը պայմանավորված է` 2022 թվականի մայիսի 21-31-ը Երևանում կայացած բռնցքամարտի մեծահասակների Եվրոպայի առաջնությանը հատկացված գումարների դիմաց փաստացի ծախսերի ընդունման և մրցավարների, տեխնիկական պատվիրակների համար մրցման վայրում սննդի մատուցման ծառայությունների վճարման անհրաժեշտությամբ:

 **Ընթացիկ իրավիճակը և խնդիրները.**

 2022 թվականի մայիսի 21-31-ը Երևան քաղաքում կայացած բռնցքամարտի մեծահասակների Եվրոպայի առաջնության անցկացման նպատակով՝ Հայաստանի Հանրապետության կառավարության 2022 թվականի փետրվարի 17-ի N 179-Ն որոշմամբ «Հայաստանի Հանրապետության բռնցքամարտի ֆեդերացիա» հասարակական կազմակերպությանը Հայաստանի Հանրապետության կառավարության պահուստային ֆոնդից հատկացվել է 77.768.0 հազար դրամ գումար:

Արդյունքում Հայաստանի Հանրապետության կրթության, գիտության, մշակույթի և սպորտի նախարարության և «Հայաստանի Հանրապետության բռնցքամարտի ֆեդերացիա» հասարակական կազմակերպության միջև 2022 թվականի փետրվարի 21-ին կնքվել է պետության կողմից դրամաշնորհի ձևով տրամադրվող ֆինանսական աջակցության գումարների օգտագործման մասին N ՍՊՖՊԲ-75\_22 պայմանագիրը, որի շրջանակում «Հայաստանի Հանրապետության բռնցքամարտի ֆեդերացիա» հասարակական կազմակերպությունը բռնցքամարտի մեծահասակների Եվրոպայի առաջնության անցկացման նպատակով ձեռք է բերել անհարժեշտ մարզագույք, ծառայություններ (Շվեյցարական հաշվողական համակարգ, բեռնափոխադրում), առաջնության հյուրընկալման վճար, որի արդյունքում տնտեսվել է 10,462.4 հազար դրամ և այն ծախսվել է մրցավարների, տեխնիկական պատվիրակներին մրցման վայրում սննդի մատուցման ծառայությունների վճարման համար:

**Կարգավորման նպատակը և բնույթը.**

Բռնցքամարտի Եվրոպական կոնֆեդերացիայի պահանջի համաձայն՝ «Հայաստանի Հանրապետության բռնցքամարտի ֆեդերացիա» հասարակական կազմակերպությունը պարտավոր էր 2022 թվականի մայիսի 21-31-ը Երևանում անցկացված բռնցքամարտի մեծահասակների Եվրոպայի առաջնության ընթացքում մրցավարներին, տեխնիկական պատվիրակներին մրցման վայրում ապահովել սնունդով։ Հաշվի առնելով այն հանգամանքը, որ «Հայաստանի Հանրապետության բռնցքամարտի ֆեդերացիա» հասարակական կազմակերպությունը բռնցքամարտի մեծահասակների Եվրոպայի առաջնության համար ձեռք է բերել անհարժեշտ մարզագույք ՝ռինգեր, բռնցքամարտի տանձիկներ, ձեռնոցներ (*ձեռնոցների փոխարեն գնել է ձեռնոցների ներսի՝ տեյպ և բինտ, ձեռնոցները ձեռք բերելով անվճար)*, Շվեյցարական հաշվողական համակարգ, ծառայություններ և առաջնության հյուրընկալման անդամավճար*,* արդյունքում տնտեսվել է 10,462.4 հազար դրամ։ Տնտեսված գումարը «Հայաստանի Հանրապետության բռնցքամարտի ֆեդերացիա» ՀԿ-ն ծախսել է մրցավարների, տեխնիկական պատվիրակների մրցման վայրում սնունդով ապահովելու համար: Հատկացված ֆինանսական միջոցները ծախսվել են նպատակային։

**Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

«Հայաստանի Հանրապետության կառավարության 2022 թվականի փետրվարի 17-ի N 179-ն որոշման մեջ լրացում կատարելու մասին» Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում եկամուտների ավելացում կամ նվազեցում չի առաջացնի:

 **Իրավական ակտի կիրարկման դեպքում ակնկալվող արդյունքը.**

«Հայաստանի Հանրապետության բռնցքամարտի ֆեդերացիա» հասարակական կազմակերպության 2022 թվականի մայիսի 21-31-ը Երևանում անցկացված բռնցքամարտի մեծահասակների Եվրոպայի առաջնության անցկացման նպատակային ծախսերի փոխհատուցման ապահովում:

**«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թթ. Ծրագիր, ոլորտային և/կամ այլ ռազմավարություն»**

2021 թվականի օգոստոսի 18-ի Հայաստանի Հանրապետության կառավարության «Հայաստանի Հանրապետության կառավարության ծրագրի մասին» № 1363-Ա որոշում, 4.8 կետ:

* Կառավարությունը միջազգային մրցասպարեզում մարզական նվաճումներ գրանցելու համար խրախուսելու է մարզական բարձր արդյունքները և աջակցելու մարզական ֆեդերացիաների գործունեությանը։
* Հայաստանի Հանրապետության կառավարությունը աջակցելու է ․․․Հայաստանի մարզական հեղինակության բարձրացմանն ուղղված միջազգային մարզական այլ միջոցառումներին Հայաստանի Հանրապետության մարզիկների մասնակցությանը։

**Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

**Այլ տեղեկություններ.**

 Չկան: